

[bookmark: _GoBack]LĪGUMS Nr. SKUS_473/26-LIG
par uzkopšanas inventāra piegādi
[bookmark: _Hlk135049023]Rīgā	
DOKUMENTS PARAKSTĪTS AR DROŠU ELEKTRONISKO
PARAKSTU UN SATUR LAIKA ZĪMOGU
[bookmark: _Hlk142566540]Valsts sabiedrība ar ierobežotu atbildību “Paula Stradiņa klīniskā universitātes slimnīca”, reģistrācijas Nr. 40003457109, kuru, pamatojoties uz statūtiem un 07.04.2026. valdes lēmumu “Par pilnvarojuma (paraksttiesību) piešķiršanu” (protokols Nr. 2026/14), pārstāv valdes loceklis Ģirts Ansons un valdes locekle Dace Žentiņa (turpmāk – Pasūtītājs) no vienas puses, un
SIA  “PROFIKS CLEAN”, reģ.Nr. 40103317050, adrese: : Piedrujas 7c, Rīga, LV-1073, kuru saskaņā ar 2025.gada 11.augusta pilnvaru Nr. 1 pārstāv izpilddirektore Laila Lukaševska, turpmāk – Piegādātājs, no otras puses,
turpmāk abi kopā saukti – Puses, katrs atsevišķi – Puse, 
[bookmark: _Hlk139641392]pamatojoties uz Publisko iepirkumu likuma 9.panta iepirkuma “Uzkopšanas inventāra piegāde”, ID Nr. PSKUS 2026/121  (turpmāk – Iepirkums) rezultātiem noslēdz šādu līgumu (turpmāk – Līgums):
1. LĪGUMA PRIEKŠMETS
1.1. Pasūtītājs pasūta un iegādājas, bet Piegādātājs pārdod un piegādā kvalitatīvu uzkopšanas inventāru (turpmāk – Prece), saskaņā ar noslēgtā Līguma, Iepirkumam pievienotās Tehniskās specifikācijas un Līguma 1.pielikuma “Tehniskais un finanšu piedāvājums” (turpmāk – Tehniskais un finanšu piedāvājums) noteikumiem.
1.2. Ar kvalitatīvu Preci Līguma ietvaros saprotama Prece, kas atbilst Līguma un tā pielikumu noteikumiem, Prece ir jauna, augstas kvalitātes, iepriekš nelietota un nav izmantota demonstrācijās, tā nesatur iepriekš lietotas vai atjaunotas sastāvdaļas vai komponentes.
1.3. Preces piegādes vieta: VSIA „Paula Stradiņa klīniskā universitātes slimnīca”, Pilsoņu iela 13, Rīgā, LV-1002. 
2. LĪGUMA IZPILDES KĀRTĪBA UN PREČU NODOŠANA-PIEŅEMŠANA
2.1. Piegādātājs piegādā Preci saskaņā ar Tehniskajā – finanšu piedāvājumā norādītajām cenām un Pasūtītāja veikto pasūtījumu.
2.2. Piegādātājs garantē Preces izmantošanu, atbilstoši tās uzdevumiem, tā ir derīga ekspluatācijai un atbilst Līguma noteikumiem.
2.3. Pasūtītājs Preces pasūta atbilstoši saimnieciskajai nepieciešamībai. Pasūtītājam ir tiesības pasūtīt Preci jebkurā daudzumā. Piegādātājs Preci piegādā Tehniskajā specifikācijā noteiktajā kārtībā un termiņā, vai citā termiņā par kuru Puses ir vienojušās.  
2.4. Piegādātājs, atbilstoši Pasūtītāja norādījumiem, nodrošina Preces piegādi Pasūtītāja Centralizētajā noliktavā Pilsoņu ielā 13, Rīgā.
2.5. Piegādātājs, iepriekš saskaņojot precīzu Preču piegādes laiku ar Pasūtītāja Līgumā norādīto kontaktpersonu, piegādā Preces Pasūtītājam Tehniskajā specifikācijā noteiktajā termiņā.
2.6. Piegādātājs piegādā Preci iepakojumā, kas nodrošina Preces saglabāšanu labā stāvoklī, kā arī nodrošina Preces drošu pārvadāšanu (pārnēsāšanu) un izkraušanu. Pēc Pasūtītāja pieprasījuma Pretendents piegādātajai Precei pievieno tehnisko informāciju. 
2.7. Preces nodošana un pieņemšana tiek apliecināta, abām Pušu kontaktpersonām vai to pilnvarotajām personām parakstot Piegādātāja sagatavoto Preces pavadzīmi – rēķinu (turpmāk – Pavadzīme) 3 (trīs) identiskos eksemplāros – viens eksemplārs – Piegādātājam, divi eksemplāri Pasūtītājam. Pavadzīmē obligāti jānorāda Pasūtītāja līguma reģistrācijas numurs, piegādāto Preču vienas vienības cena, piegādāto vienību skaits, pievienotās vērtības nodokļa likme (turpmāk  – PVN)  un kopējā cena ar PVN. 
2.8. Pasūtītājs, 20 (divdesmit) dienu laikā pēc Preces piegādes, konstatējot, ka Prece neatbilst Līguma noteikumiem (turpmāk – Trūkumi) sagatavo un uz Piegādātāja kontaktpersonas e – pastu nosūta Pretenziju par konstatētajiem Preces Trūkumiem un nepilnībām (turpmāk – Pretenzija).
2.9. Piegādātājs, ne vēlāk kā 2 (divu) darba dienu laikā no Pretenzijas saņemšanas dienas vai citā Pušu abpusēji saskaņotā laikā, par saviem līdzekļiem apmaina Preci, par kuru ir sagatavota Pretenzija, pret kvalitatīvu un Līguma noteikumiem atbilstošu Preci. Gadījumā, ja Piegādātājs nespēj nekvalitatīvo Preci aizstāt ar kvalitatīvu Preci šajā punktā noteiktajā termiņā, Piegādātājs sedz Pasūtītājam radītos zaudējumus par visu Piegādātājam atpakaļ nodoto nekvalitatīvo Preču apjomu.
2.10. Līguma noteikumi, kas uzliek Piegādātājam pienākumu novērst Preces Trūkumus un atkārtoti nodot Preci Pasūtītajam Līgumā noteiktajos termiņos, nav uzskatāmi par pamatu Līgumā noteiktās Preces piegādes termiņa (Līguma 2.3.punkts) pagarināšanai un līgumsoda nepiemērošanai.
3. LĪGUMA CENA, PRECES CENA UN NORĒĶINU KĀRTĪBA
3.1. Kopējā līguma summa par Līguma ietvaros piegādājamo Preci ir EUR 41 999 (četrdesmit viens tūkstotis deviņi simti deviņdesmit deviņi euro) bez PVN (turpmāk – Līguma cena).  Līguma cena Līguma darbības laikā netiek palielināta.
3.2. Gadījumā, ja Līguma darbības laikā Pasūtītājs nav izlietojis visu Līguma cenu, Piegādātājs nav tiesīgs celt jebkāda veida pretenzijas un pieprasīt Līguma cenas samaksu pilnā apmērā. 
3.3. Līguma cenā ir ietvertas visas izmaksas, tai skaitā, iespējamie sadārdzinājumi Līguma darbības laikā, kas saistītas ar Preču vērtību, piegādes izmaksas, transporta izdevumi, personāla izmaksas, garantijas nodrošināšanas izmaksas, nodokļi un nodevas, izņemot PVN, nepieciešamo atļauju iegūšanu no trešajām pusēm (ja attiecināms) un citas izmaksas, kas nepieciešamas Līguma savlaicīgai, kvalitatīvai un pilnvērtīgai izpildei.
3.4. Preces cenas ir norādītas Piegādātāja Iepirkumā iesniegtajā Tehniskajā - finanšu piedāvājumā, un tās ir saistošas visā Līguma darbības laikā. 
3.5. Pasūtītājs maksā Piegādātājam par faktiski piegādātajām Precēm saskaņā ar Tehniskajā - finanšu piedāvājumā noteiktajām Preču cenām. PVN likme tiek piemērota atbilstoši Pavadzīmes izrakstīšanas brīdī Latvijas Republikas spēkā esošajiem normatīvajiem aktiem.
3.6. [bookmark: _Hlk190343221]Pasūtītājs ir tiesīgs iegādāties no Piegādātāja arī citas Precēm līdzvērtīgas preces, vērtībā ne vairāk kā 20% no Līguma cenas, kuru nepieciešamību uz Līguma slēgšanas brīdi nevar paredzēt, piemērojot patstāvīgo atlaidi 25% apmērā iepriekš vienojoties ar Piegādātāju par apjomu un cenu. Šādu preču cena nevar pārsniegt 10% no vidējās tirgus cenas Latvijā. Par līdzvērtīgām precēm tiek uzskatītas preces, kas klasificējamas kā uzkopšanas inventārs. 
3.7. Puses vienojas, ka Piegādātājs rēķinus un/vai aktus par savstarpējo norēķinu salīdzināšanu sagatavo elektroniskā formā un tie ir derīgi bez paraksta un zīmoga. Rēķinus un aktus par savstarpējo norēķinu salīdzināšanu Piegādātājs ievietoto elektroniski interneta vietnē (HOP pašapkalpošanās portāls) https://rekini.stradini.lv. Piekļuvi attiecīgajai interneta vietnei Piegādātājam nodrošina Pasūtītāja līgumā norādītā kontaktpersona. Gadījumā, ja Pasūtītāja interneta vietne nav pieejama vai nedarbojas, tad Piegādātājs rēķinus un/vai aktus par savstarpējo norēķinu salīdzināšanu iesniedz, nosūtot to uz e-pastu rekini@stradini.lv.
3.8. Pasūtītājs Preču apmaksu veic 30 (trīsdesmit) dienu laikā pēc Līguma noteikumiem atbilstošas Preces piegādes un Pavadzīmes abpusējas parakstīšanas dienas, pārskaitot rēķinā norādīto naudas summu uz Līgumā norādīto Piegādātāja bankas norēķina kontu. Rēķins tiek izrakstīts atbilstoši piegādāto Preču skaitam. 
3.9. Ja Piegādātāja iesniegtajā Pavadzīmē nav norādīts Preces nosaukums, cena un Pasūtītāja Līguma numurs, Pasūtītājs neveic Pavadzīmes apmaksu, bet informē Piegādātāju par Līguma noteikumiem neatbilstošas Pavadzīmes iesniegšanu. Piegādātājam 2 (divu) darba dienu laikā no Pasūtītāja pieprasījuma ir pienākums iesniegt jaunu rēķinu, kas sagatavots atbilstoši Līguma noteikumiem.
3.10. Pasūtītājam nav pienākums apmaksāt Piegādātāja rēķinus vai segt jebkādas Piegādātāja izmaksas vai zaudējumus par Preces piegādi, kuru Piegādātājs nav veicis un/vai par Līguma prasībām neatbilstošas kvalitātes vai bojātas Preces piegādi.
3.11. Par apmaksas datumu tiek uzskatīts tas datums, kurā ir veikts attiecīgais bezskaidras naudas pārskaitījums uz Piegādātāja kontu, ko apliecina attiecīgais maksājuma uzdevums.
4. PRECES KVALITĀTE UN GARANTIJA
4.1. Piegādātājs nodrošina, ka Prece atbilst Latvijas Republikas un Eiropas Savienības spēkā esošo normatīvo aktu un Eiropas Savienības standartu prasībām. Prece ir kvalitatīva, derīga lietošanai un nenodara kaitējumu cilvēka veselībai un dzīvībai.
4.2. Piegādātājs atbild par piegādājamās Preces kvalitāti un Preces atbilstību Līguma noteikumiem, un šai sakarā sedz visus Pasūtītājam radušos izdevumus vai zaudējumus saistībā ar piegādātās Preces neatbilstību kvalitātei vai Līguma noteikumiem. 
4.3. Pasūtītāja pretenzijas par Preces kvalitāti, kas radušās pēc Preces pieņemšanas, un kuras nav izskaidrojamas ar Preces glabāšanas vai lietošanas kļūdām, Piegādātājs pieņem visu Preces garantijas laiku.   
4.4. [bookmark: _Ref367704246][bookmark: _Ref367704401][bookmark: _Ref367704835]Preces garantijas termiņš ir Tehniskajā specifikācijā noteiktais attiecīgās Preces garantijas laiks vai ražotāja noteiktais garantijas termiņš, ja tas pārsniedz Tehniskajā specifikācijā noteikto Preces garantijas termiņu. Preces garantijas termiņš sākas no Preces Pavadzīmes abpusējas parakstīšanas dienas. Garantijas termiņā Piegādātājs nodrošina, ka Prece saglabā tās drošumu un kvalitāti.
4.5. Ja Pasūtītājs Preces garantijas termiņā konstatē, ka Precei ir defekti, Pasūtītājs sagatavo rakstveida pretenziju un nosūta to Piegādātāja pilnvarotai personai. Piegādātājs piecu darba dienu laikā no Pasūtītāja rakstveida pretenzijas nosūtīšanas (elektroniski) novērš konstatētos Preces defektus vai veic Preces nomaiņu pret citu Līguma noteikumiem atbilstošu Preci. Puses ir tiesīgas vienoties par citu šajā punktā minēto termiņu.
4.6. Gadījumā, ja Piegādātājs iesniegto pretenziju par Preces kvalitāti neatzīst, Puses, atzinuma iesniegšanai par Preces kvalitāti var pieaicināt neatkarīgu ekspertu. Ja pieaicinātais eksperts pamatoti apstiprina nekvalitatīvās Preces faktu, Piegādātājs sedz Pasūtītāja zaudējumus, kas radušies Pasūtītājam sakarā ar nekvalitatīvo Preci un eksperta pieaicināšanu.
5. PASŪTĪTĀJA TIESĪBAS UN PIENĀKUMI
5.1. Pasūtītājs ir atbildīgs par savu Līguma saistību savlaicīgu un pienācīgu izpildi, kā arī par Līgumam atbilstošas piegādātas Preces apmaksu Līgumā noteiktajā kārtībā un termiņos.
5.2. Pasūtītājam ir tiesības pieprasīt Piegādātājam informāciju par Preces piegādi, kā arī par  Līguma izpildes gaitu un to kavējošiem faktoriem.
5.3. Pasūtītājam ir tiesības pārbaudīt un salīdzināt piegādāto Preci ar Piegādātāja Tehniskajā - finanšu piedāvājumā sniegto informāciju vai Iepirkumā iesniegto paraugu, ja Pasūtītājs Iepirkuma norisē Preces paraugu ir pieprasījis. Piegādātā Prece nedrīkst būt sliktākā kvalitātē kāda tā ir norādīta Tehniskajā - finanšu piedāvājumā, vai kāds ir Iepirkumā iesniegtais Preču paraugs. Par jebkuru Līguma noteikumiem neatbilstoši piegādātu Preci Pasūtītājs rīkojas Līguma 2.8. un 2.9.punktā noteiktajā kārtībā. 
5.4. Tehniskajā un finanšu piedāvājumā norādītie Preču apjomi ir plānotie, bet Pasūtītājam ir tiesības iepirkt tādu Preču daudzumu, kāds tam ir nepieciešams tā darbības nodrošināšanai, t.i., Pasūtītājam nav pienākums izpirkt visu plānoto Preces daudzumu. 
6. PIEGĀDĀTĀJA TIESĪBAS UN PIENĀKUMI
6.1. Piegādātājs apliecina, ka:
6.1.1. ir tiesīgs slēgt šo Līgumu, pārzina tā saturu un uzņemto saistību apjomu, un piegādās Līguma noteikumiem un Latvijas Republikā spēkā esošo normatīvo aktu prasībām atbilstošu Preci;
6.1.2. Līguma saistību izpilde netiks apzināti kavēta vai apgrūtināta;
6.1.3. ievēros Pasūtītāja norādījumus Līguma izpildes laikā;
6.1.4. Prece atbilst spēkā esošiem standartiem, citām Pasūtītāja izvirzītajām Preces kvalitātes prasībām un Preces izgatavotāja sniegtajai informācijai;
6.1.5. līdz Pavadzīmes abpusējai parakstīšanas dienai uzņemas visu risku par Preci, tostarp arī risku par Preces bojājumiem vai bojāeju.
6.2. Piegādātājs ir atbildīgs par savu Līgumā noteikto saistību pilnīgu un savlaicīgu izpildi.
6.3. Piegādātājam ir pienākums:
6.3.1. pirms Preces piegādes saskaņot ar Pasūtītāja kontaktpersonu Preces piegādes laiku;
6.3.2. pamatojoties uz Pretenzijā norādīto, veikt Preču apmaiņu pret Līguma noteikumiem atbilstošu Preci;
6.3.3. nekavējoties, bet ne vēlāk kā vienas darba dienas laikā, informēt Pasūtītāju par visiem Līguma izpildes laikā konstatētiem vai iespējamajiem sarežģījumiem, kas varētu aizkavēt ar šo Līgumu uzņemto saistību izpildi;
6.3.4. pēc Pasūtītāja pieprasījuma nekavējoties sniegt informāciju par Preces piegādi;
6.3.5. veicot piegādi, ievērot ražotāja un normatīvo aktu noteiktās Preču transportēšanas prasības; 
6.3.6. nodrošināt Preces garantijas saistības.


7. PUŠU MANTISKĀ ATBILDĪBA
7.1. Ja Pasūtītājs neievēro Līgumā noteikto samaksas termiņu, Piegādātājs ir tiesīgs prasīt Pasūtītājam līgumsodu 0,5 (nulle komats piecu) procentu apmērā no termiņā nesamaksātās summas par katru kavējuma dienu, bet ne vairāk kā 10% no termiņā nesamaksātās summas. 
7.2. Ja Piegādātājs neievēro Līgumā noteikto Preces piegādes termiņu, Pasūtītājs ir tiesīgs aprēķināt Piegādātājam līgumsodu 0,5 (nulle komats piecu) procentu no Līguma cenas par katru kavējuma dienu, bet ne vairāk kā 10% no Līguma cenas. 
7.3. Ja Piegādātājs Līgumā noteiktajā kārtībā un termiņā nav novērsis Preces defektus, trūkumus vai neatbilstības, t.sk. arī Preces garantijas laikā, Pasūtītājs ir tiesīgs aprēķināt Piegādātājam līgumsodu 0,5 (nulle komats piecu) procentu no Līguma cenas par katru kavējuma dienu, bet ne vairāk kā 10% no Līguma cenas. 
7.4. Ja Piegādātājs neievēro citas Līguma saistības un termiņā nav to novērsis, Pasūtītājs ir tiesīgs aprēķināt Piegādātājam līgumsodu 0,5 (nulle komats piecu) procentu no Līguma cenas par katru kavējuma dienu, bet ne vairāk kā 10% no Līguma cenas. 
7.5. Izbeidzot Līgumu 10.8.apakšpunktā noteiktajos gadījumos, Pasūtītājs ir tiesīgs aprēķināt Piegādātājam līgumsodu 10 (desmit) procentu apmērā no Līguma cenas, kā arī Piegādātājs atlīdzina Pasūtītājam radušos zaudējumus.
7.6. Ja Piegādātājs vienpusēji izbeidz Līgumu, izņemot Līguma 10.9.punktā noteiktajā gadījumā, Pasūtītājs ir tiesīgs aprēķināt Piegādātājam līgumsodu 10 (desmit) procentu apmērā no Līguma cenas, kā arī Piegādātājs atlīdzina Pasūtītājam radušos zaudējumus. 
7.7. Līgumsoda samaksa neatbrīvo Puses no saistību izpildes. Puse, kurai ir aprēķināts līgumsods, līgumsodu samaksā 10 darba dienu laikā no otras Puses rēķina nosūtīšanas dienas. Līgumsoda samaksa netiek ieskaitīta zaudējumu summas aprēķinā.
7.8. Pasūtītājam ir tiesības ieskaita kārtībā samazināt maksājamo naudas summu, t.sk. arī no gala maksājuma, par pieņemto Preci tādā apmērā, kāds ir Līgumā noteiktajā kārtībā aprēķinātais līgumsods Piegādātājam.
7.9. Ja Līgumā noteikto termiņu neievērošanas vai nekvalitatīvas Preces rezultātā Piegādātājs Pasūtītājam ir radījis zaudējumus, Piegādātājs tos sedz pilnā apmērā. 
7.10. Puses uzņemas atbildību par otrai Pusei nodarītajiem zaudējumiem un apņemas atlīdzināt visus izdevumus, zaudējumus, kas attiecīgās Puses darbības vai bezdarbības rezultātā radušies otrai Pusei saistībā ar Līguma saistību neizpildi vai nepienācīgu izpildi.
7.11. Pasūtītājam ir tiesības nodot ar Līgumu saistīto informāciju trešajām personām no Līguma izrietošo maksājumu piedziņas veikšanai, kā arī gadījumos, kad to noteic normatīvo aktu prasības.
8. APAKŠUZŅĒMĒJI LĪGUMA IZPILDĒ 
8.1. Līguma izpildei Piegādātājs piesaista apakšuzņēmēju. Piegādātājs ir atbildīgs par piesaistītā apakšuzņēmēja atbilstību Līguma prasībām. 
8.2. Ne vēlāk kā, uzsākot Līguma izpildi, Piegādātājs iesniedz Līguma izpildē iesaistīto apakšuzņēmēju sarakstu, kurā norāda apakšuzņēmēja nosaukumu, kontaktinformāciju un to pārstāvēttiesīgo personu, ciktāl minētā informācija ir zināma. Sarakstā norāda arī Piegādātāja apakšuzņēmēju apakšuzņēmējus. Līguma izpildes laikā Piegādātājs paziņo Pasūtītājam par jebkurām minētās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts Līguma izpildē.
8.3. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši Iepirkuma dokumentos noteiktajiem piedāvājuma izvērtēšanas kritērijiem.
8.4. Pēc Līguma noslēgšanas Piegādātājs atbilstoši Publisko iepirkumu likuma 62.pantā  noteiktajai kārtībai veic Līguma izpildē iesaistītā apakšuzņēmēju maiņu, to iepriekš saskaņojot ar Pasūtītāju. Pasūtītājs ir tiesīgs lūgt nomaināmā apakšuzņēmēja viedokli par tā nomaiņas iemesliem. Pasūtītājs nepiekrīt apakšuzņēmēja nomaiņai gadījumā, ja pēc apakšuzņēmēja viedokļa par nomaiņas iemesliem uzklausīšanas tiek secināts, ka apakšuzņēmēja nomaiņa tiek veikta, lai izvairītos no saistību izpildes pret apakšuzņēmēju vai personālu. 
8.5. Pasūtītājs nepiekrīt apakšuzņēmēja nomaiņai, uz kura iespējām Piegādātājs balstījies, lai apliecinātu savas kvalifikācijas atbilstību Iepirkumā dokumentos noteiktajām prasībām nomaiņai, ja pastāv kāds no šādiem nosacījumiem:
8.5.1. tiek piedāvāts nomainīt apakšuzņēmēju, un tas neatbilst tām Iepirkumā dokumentos noteiktajām prasībām, kas attiecas uz apakšuzņēmēju;
8.5.2. tiek piedāvāts nomainīt apakšuzņēmēju, uz kura iespējām Piegādātājs balstījies, lai apliecinātu savas kvalifikācijas atbilstību Iepirkumā dokumentos noteiktajām prasībām, un piedāvātajam apakšuzņēmējam nav vismaz tāda pati kvalifikācija, uz kādu Piegādātājs atsaucies, apliecinot savu atbilstību Iepirkumā noteiktajām prasībām vai tas atbilst 42.panta otrajā daļā 1., 2., 3., 4, un 11. punktā minētajiem izslēgšanas nosacījumiem;
8.5.3. tiek piedāvāts nomainīt apakšuzņēmēju, kura sniedzamo pakalpojumu vērtība ir vismaz EUR 10 000,00 bez PVN, un tas atbilst Publisko iepirkumu likuma 42.panta otrajā daļā 1., 2., 3., 4, un 11. punktā minētajiem pretendentu izslēgšanas nosacījumiem.
8.6. Pasūtītājs nepiekrīt apakšuzņēmēja nomaiņai vai jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši Iepirkuma dokumentos noteiktajiem piedāvājumu izvērtēšanas kritērijiem.
8.7. Lūgumu nomainīt apakšuzņēmēju vai iesaistīt jaunu apakšuzņēmēju, Piegādātājs iesniedz Pasūtītājam, norādot informāciju un pievienojot dokumentus, kas nepieciešami lēmuma pieņemšanai. 
8.8. Pasūtītājs pieņem lēmumu, atļaut vai atteikt apakšuzņēmēja nomaiņu vai jauna apakšuzņēmēja iesaistīšanu Līguma izpildē, 5 (piecu) darba dienu laikā pēc tam, kad tas saņēmis visu informāciju un dokumentus, kas nepieciešami lēmuma pieņemšanai. Pieņemot lēmumu, Pasūtītājs ņem vērā Publisko iepirkumu likuma 62.panta nosacījumus. Par pieņemto lēmumu Pasūtītājs paziņo rakstveidā, nosūtot to elektroniski.
8.9. Izmaiņas Līgumam pievienotajā apakšuzņēmēju sarakstā tiek veiktas, reģistrējot aktuālo Pasūtītāja saskaņoto apakšuzņēmēju sarakstu pie Līguma.  Līdz ar jaunā saraksta reģistrēšanu pie Līguma, spēku zaudē iepriekšējais saraksts, un atsevišķi Līguma grozījumi netiek veikti.
9. NEPĀRVARAMĀ VARA
9.1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst un kas neļauj Pusei izpildīt Līguma saistības, t.sk., bet ne tikai:
9.1.1. zemestrīce, plūdi, ugunsgrēks, zibens, eksplozija un jebkuras citas dabas katastrofas vai ekstrēmi laikapstākļi;
9.1.2. karš, iebrukums, jebkādas ārvalstu ienaidnieku ļaunprātīgas darbības, pilsoņu nekārtības;
9.1.3. terora akti vai to draudi;
9.1.4. blokāde, embargo, sacelšanās, streiks, sabotāža;
9.1.5. jaunu tiesību aktu vai tādu valsts vai pašvaldības lēmumu stāšanās spēkā, kas būtiski ietekmē Līguma izpildes noteikumus;
9.1.6. nopietni infrastruktūras traucējumi vai veikti kibernoziegumi, kas tieši ietekmē Līguma izpildi un kurus Puses, izmantojot pienācīgu rūpību, nevarēja paredzēt un novērst.
9.2. Pusei, kura atsaucas uz nepārvaramas varas vai ārkārtēja rakstura apstākļu darbību, nekavējoties (ne vēlāk kā 5 (piecu) darba dienu laikā no attiecīgo apstākļu zināšanas dienas) par šādiem apstākļiem rakstveidā jāziņo otrai Pusei. Ziņojumā jānorāda, kādā termiņā pēc viņa uzskata ir iespējama un paredzama viņa Līgumā paredzēto saistību izpilde, un, pēc pieprasījuma, šādam ziņojumam ir jāpievieno dokuments, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu.
9.3. Ja šie apstākļi turpinās ilgāk nekā divus mēnešus, jebkura no Pusēm ir tiesīga atteikties no turpmākās Līguma saistību izpildes. Šajā gadījumā neviena no Pusēm nav atbildīga par zaudējumiem, kuri radušies otrai Pusei laika posmā pēc nepārvaramas varas apstākļu iestāšanās.

10. LĪGUMA DARBĪBAS TERMIŅŠ, GROZĪJUMU VEIKŠANA UN IZBEIGŠANA
10.1. Līgums stājas spēkā tā parakstīšanas dienā. Līgums ir spēkā 12 (divpadsmit) mēnešus no Līguma spēkā stāšanas dienas, vai līdz Līguma cenas apguvei, atkarībā no tā, kurš no nosacījumiem iestājas pirmais.
10.2. Gadījumā, ja 12 mēnešu laikā Līguma cena nav apgūta, Puses var izskatīt iespēju pagarināt Līguma darbības termiņu līdz 12 mēnešiem. 
10.3. Līgumu var grozīt vai papildināt Pusēm rakstveidā vienojoties, pamatojoties uz Latvijas Republikas normatīvajiem aktiem un ievērojot Publisko iepirkumu likuma 61.pantā noteikto.
10.4. Visi Līguma grozījumi ir spēkā tikai tad, ja tie noformēti rakstveidā un ir Pušu parakstīti. Līguma grozījumi ar to parakstīšanas brīdi kļūst par Līguma neatņemamu sastāvdaļu. Ar informāciju par kontaktpersonu maiņu Puses apmainās elektroniski.
10.5. Pasūtītājam ir tiesības veikt Līguma grozījumus saskaņā ar Publisko iepirkumu likuma 61.pantu, nemainot Līguma vispārējo raksturu, veidu un mērķi un, ja grozījumi atbilst vienam no šādiem gadījumiem:
10.5.1. grozījumi ir nebūtiski, 
10.5.2. grozījumi ir būtiski un tiek izdarīti Publisko iepirkumu likuma 61.panta trešajā daļā minētajos gadījumos, 
10.5.3. grozījumi tiek izdarīti Publisko iepirkumu likuma 61.panta piektajā daļā minētajā gadījumā neatkarīgi no tā, vai tie ir būtiski vai nebūtiski. 
10.5.4. Piegādātāju aizstāj ar citu, atbilstoši komerctiesību jomas normatīvo aktu noteikumiem par komersantu reorganizāciju un uzņēmuma pāreju;
10.5.5. ja neparedzētu apstākļu dēļ Piegādātājs nespēj nodrošināt Līguma izpildi, Puses vienu reizi 12 mēnešos, ar noteikumu, ka no Līguma spēkā stāšanas dienas ir pagājuši vismaz 12 mēneši, ir tiesīgas vienoties par Preces vienības cenas palielinājumu līdz 10 (desmit) procentiem no sākotnējās Preces vienības cenas, ja:
10.5.5.1. Preces cenas palielinājumus ir radies tādu apstākļu dēļ, kuru Piegādātājs kā savas jomas profesionālis nevarēja paredzēt vai ietekmēt;
10.5.5.2. Piegādātājs ir darījis visu iespējamo, lai novērstu Preces cenas palielinājumu;
10.5.5.3. Preces cenas palielinājums nav saistīts ar Piegādātāja Līguma saistību izpildes kavējumu;
10.5.5.4. Piegādātājs iesniedz pierādījumus, ka Preces cenas palielinājums ir radies no viņa neatkarīgu iemeslu dēļ (Centrālās statistikas pārvaldes informācija par patēriņa cenu indeksācijas (PCI) strauju kāpumu Latvijas Republikā, ražotāja apliecinājums par Preces cenas izmaiņām pēc piedāvājuma iesniegšanas un Līguma noslēgšanas, loģistikas izmaksu izmaiņas, u.c.). 
10.6. Pasūtītājs Līguma izpildes laikā saskaņā ar Publisko iepirkumu likumu var pieļaut grozījumu veikšanu šādos gadījumos:
10.6.1. Līguma izpildes laikā atklājas, ka nepieciešamas tādas preces un to apjomi, kuras pirms tam nebija noteiktas, bet ir nepieciešamas pilnvērtīgai un neatliekamai Pasūtītāja darbības nodrošināšanai, kas saistīta ar iepirkuma ietvaros iegādājamo preču kategoriju (jomu);
10.6.2. neparedzēto preču iegāde ir ierosināta pēc Pasūtītāja iniciatīvas, Pasūtītājam precizējot vai papildinot Tehnisko specifikāciju.
10.7. Puses var izbeigt Līgumu pirms termiņa beigām, Pusēm savstarpēji rakstveidā vienojoties.
10.8. Pasūtītājam ir tiesības vienpusēji izbeigt Līgumu bez Piegādātāja piekrišanas, ja:
10.8.1. Piegādātājs Līguma darbības laikā nespēj nodrošināt atbilstošu Līguma izpildi, vairāk par 3 (trīs) reizēm ir atteicis Preces piegādi vai piegādājis Tehniskajam – finanšu piedāvājumam neatbilstošu Preci, par ko tika sastādīta Pretenzija;
10.8.2. Piegādātājs neievēro Līgumā noteikto Preces piegādes termiņu un Piegādātāja nokavējums ir sasniedzis vismaz 30 (trīsdesmit) dienas;
10.8.3. Piegādātājs nepilda kādas Piegādes līgumā noteiktās saistības, un Piegādātājs šādu neizpildi nav novērsis 10 (desmit) dienu laikā no attiecīga Pasūtītāja paziņojuma saņemšanas brīža. 
10.8.4. Piegādātājs apzināti sniedzis Pasūtītājam nepatiesu informāciju, nav ievērojis godīgas komercprakses vai konkurences principus, vai ar nolūku veicis citas prettiesiskas darbības.
10.8.5. Piegādātājs Pasūtītājam nodarījis zaudējumus;
10.8.6. Piegādātājam konstatētas konkurenci ierobežojušas priekšrocības iepirkuma procedūrā, un tās, kā arī ar to saistīta juridiskā persona ir bijusi iesaistīta Iepirkuma sagatavošanā saskaņā ar Publisko iepirkumu likuma 18.panta ceturto daļu.
10.8.7. Piegādātājs ar tādu kompetentas institūcijas lēmumu vai tiesas spriedumu ir atzīts par vainīgu vai atbild par naudas soda samaksu saistībā ar konkurences tiesību pārkāpumu, kas izpaužas kā horizontālā karteļa vienošanās, izņemot gadījumu, kad attiecīgā institūcija, konstatējot konkurences tiesību pārkāpumu, par sadarbību iecietības programmā ir atbrīvojusi Izpildītāju no naudas soda vai naudas sodu ir samazinājusi;
10.8.8. Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas (NATO) dalībvalsts noteiktās sankcijas (Starptautisko un Latvijas Republikas nacionālo sankciju likuma 11.1  panta trešā daļa);
10.8.9. tiek konstatēts, ka Piegādātājs Līguma izpildes laikā ir veicis darījumus ar tādu fizisku vai juridisku personu, pret kuru ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas;
10.8.10. Piegādātājam atbilstoši 2022. gada 8. aprīļa Eiropas Komisijas Padomes regulas (ES) 2022/576, ar kuru groza Padomes regulu (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā, 5.k panta 1.punktu konstatēti gadījumi, kas attiecināmi kādas Regulas 5.k panta 1. punkta a) vai b) apakšpunktā minētās vienības vārdā vai saskaņā ar tās norādēm, tostarp, ja uz tām attiecas vairāk nekā 10 % no līguma vērtības, apakšuzņēmējiem, piegādātājiem vai vienībām, uz kuru spējām paļaujas publiskā iepirkuma direktīvu nozīmē (attiecināms arī uz Izpildītāja struktūrvienībām un filiālēm, kā arī uz to pārstāvēttiesīgajām personām (valdes, padomes locekļiem, patiesā labuma guvējiem utt.).
10.8.11. pasludināts Piegādātāja maksātnespējas process, pasludināts tiesiskās aizsardzības īstenošanas process, uzsākta Piegādātāja likvidācija vai apturēta tā saimnieciskā darbība;
10.8.12. iestājas apstākļi, kas liedz vai liegs Piegādātājam turpināt Līguma izpildi saskaņā ar Līguma noteikumiem vai kas negatīvi ietekmē Pasūtītāja tiesības, kas izriet no Līguma;
10.8.13. nepārvaramas varas iestāšanās gadījumā.
10.9. Piegādātājam ir tiesības vienpusēji izbeigt Līgumu bez Pasūtītāja piekrišanas, ja:
10.9.1. Pasūtītājs Līgumā noteiktajā termiņā 3 (trīs) reizes nav veicis noteiktos maksājumus un katra maksājuma kavējums ir pārsniedzis 30 dienas;
10.9.2. nepārvaramas varas iestāšanās gadījumā.
10.10. Ja Pasūtītājam ir zudusi nepieciešamība saņemt Preci, Pasūtītājs ir tiesīgs vienpusēji izbeigt Līgumu, informējot Piegādātāju rakstiski vismaz 20 (divdesmit) dienas iepriekš.
10.11. Izbeidzot Līgumu 10.8.1. – 10.8.10.apakšpunktā noteiktajos gadījumos, Pasūtītājam ir tiesības aprēķināt Piegādātājam līgumsodu 10 (desmit) procentu apmērā no Līguma cenas, kā arī Piegādātājs atlīdzina Pasūtītājam radušos zaudējumus.
10.12. Izbeidzot Līgumu 10.8.11. – 10.8.13. un 10.9.2.apakšpunktā noteiktajos gadījumos, nevienai no Pusēm nav tiesības pieprasīt no otras Puses līgumsodu, atlīdzināt zaudējumus vai pieprasīt kompensāciju par jebkura veida zaudējumiem, kas radušies saistībā ar Līguma izbeigšanu pirms termiņa.
10.13. Par Līguma vienpusēju izbeigšanu Puse paziņo otrai Pusei, nosūtot paziņojumu ar elektroniskā pasta starpniecību, izmantojot drošu elektronisko parakstu. Līgums uzskatāms par izbeigtu 10 (desmitajā) darba dienā pēc paziņojuma nosūtīšanas. 
10.14. Pirms termiņa izbeidzot Līgumu, Puses veic savstarpējos norēķinus (līgumsoda samaksu, zaudējumu atlīdzināšanu, samaksu atbilstoši Piegādes līguma nosacījumiem) ne vēlāk kā līdz Līguma izbeigšanas dienai.
11. VISPĀRĪGIE NOTEIKUMI 
11.1. Līgums satur Pušu pilnīgu vienošanos, Puses ir iepazinušās ar tā saturu un piekrīt visiem tā punktiem, un to apliecina, parakstot Līgumu. Līguma nodaļu virsraksti ir lietoti vienīgi atsauksmju ērtībai un nevar tikt izmantoti Līguma noteikumu interpretācijai.
11.2. Neviena no Pusēm nav tiesīga bez otras Puses rakstiskas piekrišanas nodot kādu no Līgumā noteiktajām saistībām vai tās izpildi trešajām personām. 
11.3. Jautājumos, kas nav atrunāti Līgumā, Puses vadīsies pēc spēkā esošajiem Latvijas Republikas tiesību aktiem. Ja kāds no Līguma noteikumiem zaudē spēku, tas neietekmē pārējo Līguma noteikumu spēkā esamību.
11.4. Visas domstarpības un nesaskaņas, kas Pusēm rodas Līguma izpildes sakarā, Puses risina savstarpēju pārrunu ceļā. Ja Puses nevar panākt vienošanos, strīds nododams izskatīšanai Latvijas Republikas tiesā pēc Pasūtītāja piekritības un izskatāms atbilstoši spēkā esošajiem Latvijas Republikas normatīvajiem aktiem.
11.5. Visa rakstveida sarakste uzskatāma par saņemtu 7. (septītajā) dienā pēc vēstules nodošanas pastā vai attiecīgajā darba dienā, ja tā nosūtīta uz Pušu norādītajām e-pasta adresēm darba dienās no plkst. 8.00 līdz 16.30.
11.6. Puses paziņo viena otrai par juridiskā statusa, juridiskās vai korespondences adreses un bankas rekvizītu maiņu, tās reorganizāciju vai likvidāciju, maksātnespējas procesa pasludināšanu vai tiesiskās aizsardzības procesa īstenošanas pasludināšanu 5 (piecu) darba dienu laikā, nosūtot paziņojumu uz Pušu norādītajām e-pasta adresēm, kas kļūst par Līguma neatņemamu sastāvdaļu.
11.7. Ja kādai no Pusēm ir mainīts juridiskais statuss, Pušu amatpersonu paraksta tiesības, Līgumā noteiktās kontaktpersonas vai Līgumā norādītie Pušu rekvizīti, attiecīgā Puse nekavējoties par to rakstiski informē otru līgumslēdzēju Pusi. Ja attiecīgā Puse neizpilda šajā punktā noteikto, uzskatāms, ka otra Puse ir pilnībā izpildījusi savas saistības, lietojot līgumā esošo informāciju par otru Pusi. 
11.8. Ja kāda no Pusēm tiek reorganizēta, Līgums paliek spēkā un tā noteikumi ir saistoši Pušu saistību un tiesību pārņēmējiem.
11.9. Puses apliecina un garantē, ka neveiks koruptīvas darbības un ievēros visus piemērojamos normatīvos aktus un vadlīnijas, kas regulē korupcijas un interešu konfliktu novēršanu. [Piegādātājs/ pakalpojumu sniedzējs/ sadarbības partneris/ nomnieks vai cits] apliecina, ka ir iepazinies ar informāciju par VSIA “Paula Stradiņa klīniskā universitātes slimnīca” politiku attiecībā uz korupcijas un interešu konflikta novēršanu mājaslapā www.stradini.lv (sadaļā: sadarbības partneriem), tai skaitā ar noteiktajiem pamatprincipiem, kas ir jāievēro sadarbības partneriem, atbilst tiem un apņemas tos ievērot, kā arī nodrošināt, ka tos ievēro tā darbinieki, pārstāvji.
11.10. Puses vienojas, ka ar Līguma izpildi saistītos jautājumus (saskaņo Preces piegādes termiņus, saskaņo un paraksta Pavadzīmes, risina jautājumus saistībā ar Līguma saistību izpildi un Preci, sagatavo un paraksta arī Pretenziju, u.c.) risinās šādas Pušu pilnvarotās personas:
11.10.1. no Pasūtītāja puses – Līguma sadarbības jautājumos Ineta Caune, tālruņa  Nr.: 28339942, e-pasts: ineta.caune@stradini.lv , un 
Inita Gailīte, tālrunis: 67095315, e-pasts:  inita.gailīte@stradini.lv, vai Anita Korņilova, tālrunis: 67095315, e-pasts:  anita.kornilova@stradini.lv (Pieprasījumi un rēķini);
11.10.2. no Piegādātāja puses – Laila Lukaševska, tālr. Nr. 29189791, e- pasts: laila@profiks.lv.
11.11. Pušu pārstāvji Līgumu paraksta ar drošu elektronisko parakstu, kurš satur laika zīmogu. Līguma parakstīšanas datums ir pēdējā pievienotā droša elektroniskā paraksta un tā laika zīmoga datums. Pusēm ir pieejams visu Pušu parakstīts Līguma formāts.
12. PUŠU REKVIZĪTI UN PARAKSTI
	Pasūtītājs
Valsts sabiedrība ar ierobežotu atbildību 
“Paula Stradiņa klīniskās universitātes slimnīca”
Reģ. Nr. 40003457109
Pilsoņu iela 13, Rīga, LV – 1002
Banka: AS Swedbank
Kods: HABALV22  
Konta Nr.: LV74HABA0551027673367
	Piegādātājs 
SIA “PROFIKS CLEAN”
Reģ. Nr. 40103317050
Piedrujas 7c, Rīga, LV-1073
Banka: AS Swedbank
Kods: HABALV22 
Konta Nr.: LV42HABA0551029055611 

	
Valdes loceklis: Ģ.Ansons

Valdes locekle: D.Žentiņa


	
Izpilddirektore L.Lukaševska 




3

